## 3. u visini od 25% od obračunatog komunalnog doprinosa za gradnju kuću za stanovanje energetskog razreda A

4. grad i građevine od posebnog interesa za Općinu , o čemu odluku donosi Općinsko vijeće.

Rješenje o komunalnom doprinosu po pravomoćnosti građevinske dozvole odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole nakon prijave početka građenja ili nakon početka građenja donosi Jedinstveni upravni odjel Općine u skladu s Odlukom, u postupku pokrenutom po službenoj dužnosti ili po zahtjevu stranke. Rješenje o komunalnom doprinosu donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima (Opći porezni zakon), ako ZKG - om nije drugačije propisano. Rješenje o komunalnom doprinosu sadrži: 1. podatke o obvezniku komunalnog doprinosa 2. iznos sredstava komunalnog doprinosa koji je obveznik dužan platiti 3. obvezu, način i rokove plaćanja komunalnog doprinosa i 4. prikaz načina obračuna komunalnog doprinosa za građevinu koja se gradi ili je izgrađena s iskazom obujma odnosno površine građevine i jedinične vrijednosti komunalnog doprinosa.

SLUČAJ IZMIJENJENE GRAĐEVINSKE DOZVOLE Jedinstveni upravni odjel izmijenit će po službenoj dužnosti ili po zahtjevu obveznika komunalnog doprinosa odnosno investitora ovršno odnosno pravomoćno rješenje o komunalnom doprinosu ako je izmijenjena građevinska dozvola, drugi akt za građenje ili glavni projekt na način koji utječe na obračun komunalnog doprinosa. Rješenjem o izmjeni rješenja o komunalnom doprinosu u slučaju iz stavka 1. ovog članka obračunat će se komunalni doprinos prema izmijenjenim podacima i odrediti plaćanje odnosno povrat razlike komunalnog doprinosa u skladu s odlukom o komunalnom doprinosu u skladu s kojom je rješenje o komunalnom doprinosu doneseno. Obveznik komunalnog doprinosa odnosno investitor u tom slučaju nema pravo na kamatu od dana uplate komunalnog doprinosa do dana određenog rješenjem za povrat doprinosa.

SLUČAJ NIŠTAVE ILI PONIŠTENE GRAĐEVINSKE DOZVOLE Jedinstveni upravno odjel poništit će po zahtjevu obveznika komunalnog doprinosa odnosno investitora ovršno odnosno pravomoćno rješenje o komunalnom doprinosu ako je građevinska dozvola odnosno drugi akt za građenje oglašen ništavim ili poništen bez zahtjeva odnosno suglasnosti investitora. Rješenjem o poništavanju rješenja o komunalnom doprinosu odredit će se i povrat uplaćenog komunalnog doprinosa u roku koji ne može biti dulji od dvije godine od dana izvršnosti rješenja. Obveznik komunalnog doprinosa odnosno investitor u tom slučaju nema pravo na kamatu od dana uplate komunalnog doprinosa do dana određenog rješenjem za povrat doprinosa.

SLUČAJ KAD JE GRAĐEVINSKA PRESTALA VAŽITI JER GRAĐENJE NIJE ZAPOČELO ILI JE PONIŠTENA NA ZAHTJEV INVESTITORA Iznos komunalnog doprinosa plaćen za građenje građevine na temelju građevinske dozvole odnosno drugog akta za građenje koji je prestao važiti jer građenje nije započeto ili građevinske dozvole odnosno drugog akta za građenje koji je poništen na zahtjev ili uz suglasnost investitora uračunava se kao plaćeni dio komunalnog doprinosa koji se plaća za građenje na istom ili drugom zemljištu na području iste jedinice lokalne samouprave, ako to zatraži obveznik komunalnog doprinosa odnosno investitor. Obveznik komunalnog doprinosa odnosno investitor nema pravo na kamatu za iznos koji je uplaćen niti na kamatu za iznos koji se uračunava kao plaćeni dio komunalnog doprinosa kojim se plaća građenje na istom ili drugom zemljištu

OPĆINA KRAPINSKE TOPLICE